डीडीसी ने दिया मनरेगा कार्य में प्रगति लाने का निर्देश
गोला| डीडीसीकिशोर कुमार ने सोमवार को प्रखंड विकास पदाधिकारी के कक्ष में बीडीओ और पंचायत सेवकों के साथ बैठक की। इस दौरान डीडीसी ने पंचायतवार मनरेगा योजना के बारे में जानकारी ली। जिसमें बताया गया कि अभी तक 41 प्रतिशत मजदूरों का ही भुगतान हो पाया है। इस पर डीडीसी ने मजदूरों का भुगतान 60 प्रतिशत करने का निर्देश दिया। साथ ही इंदिरा आवास की सूची मंगलवार तक उपलब्ध कराने का निर्देश दिया। मौके पर बीडीओ पवन कुमार महतो, पंचायत सेवक सहदेव महतो, राजेंद्र प्रसाद मेहता, बोधी महतो, धीरेंद्र प्रसाद आदि मौजूद थे।
hin_Deva hin_Deva